Temeljem članka 18a., u svezi s člankom 16.a Zakona o zaštiti osobnih podataka (Narodne novine br. 106/2012, pročišćeni tekst) i članka 39. Zakona o pravu na pristup informacijama (Narodne novine, br. 25/2013), ravnatelj donosi slijedeću

**ODLUKU**

**o imenovanju službenika**

**za zaštitu osobnih podataka**

I.

Imenuje se Mila Bjelopera, dipl. oec., voditelj Službe za ekonomske I financijske poslove, službenicom za zaštitu osobnih podataka u Zavodu za hitnu medicinu Dubrovačko-neretvanske županije .

II.

Službenik za zaštitu osobnih podataka obavlja slijedeće poslove sukladno Zakonu o zaštiti osobnih podataka:

- Vodi brigu o zakonitosti obrade osobnih podataka u smislu poštivanja odredbi ovoga Zakona i ostalih propisa koji uređuju pitanja obrade osobnih podataka,

- Upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka,

- Upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka,

- Brine o izvršavanju obveza iz članka 14. i 17. ovoga Zakona,

- Omogućava ostvarivanje prava ispitanika iz članka 19. i 20. ovoga Zakona,

- Surađuje s Agencijom za zaštitu osobnih podataka u vezi s provedbom nadzora nad obradom osobnih podataka

III.

Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti. Ova obveza traje i nakon prestanka obavljanja dužnosti službenika za zaštitu osobnih podataka.

IV.

Ova Odluka stupa na snagu I primjenjuje se danom donošenja; 18. kolovoza 2014. godine, a objavit će se na oglasnoj ploči Zavodu za hitnu medicinu Dubrovačko-neretvanske županije .

 Ravnatelj:

Luka Lulić, dipl. iur.